קיימות אבנים בגדלים שונים ומכמה סוגים המותאמות לאזורי גוף שונים ולצרכים ספציפיים, והללו מונחות בצורות שונות ובשילובים מגוונים. בעיסוי אבנים חמות קיימות טכניקות רבות לעבודה, כמו למשל השכבת המטופל על האבנים החמות, שימוש באבנים קרות לצורך הקלה על דלקות (שהם מקומות חמים יתר על המידה בגוף ולכן משתמשים באיכות ההפוכה – קור), ועוד. בנוסף, ניתן להשתמש באבנים גם לטיפול במרכזים האנרגטיים וכך ליצור טיפול הוליסטי לכל דבר – כזה המשלב בין גוף, נפש ורוח.